ஞாயிற்றுக்கிழமை அண்ணன் அண்ணியுடன் கள்ளக்குறிச்சியில் உள்ள ஆற்காடு லுத்தரன் ஆலயம் சென்றோம்.அது எங்களுடைய லுத்தரன் சபையைச் சேர்ந்ததுதான்.தரங்கம்பாடியில் சீகன்பால்க் துவங்கிய சுவிசேஷ லுத்தரன் சபைதான். இரண்டாம் உலகப் போருக்குப்பின்பு அந்த சபை இரண்டாகப் பிரிக்கப்பட்டு தமிழ் சுவிசேஷ லுத்தரன் சபை, ஆற்காடு லுத்தரன் சபை என்று ஆனது. அது கடலூர், பண்ருட்டி, திருக்கோவிலூர், திருவண்ணாமலை, கள்ளக்குறிச்சி.உளுந்தூர்பேட்டை ஆகிய பகுதிகளில் சுவிசேஷப் பணியை மேற்கொண்டது. அதன் தலைமையகம் கடலூரில் இருந்தது.அதற்கு தனி பேராயர் இருந்தார். ஆராதனை முறைகள் அனைத்தும் ஒரே மாதிரிதான்.